b"\n_START_ARTICLE_\nCarlos Andradas Heranz\n_START_SECTION_\nBiografia\n_START_PARAGRAPH_\nEs llicenci\xc3\xa0 en ci\xc3\xa8ncies exactes a la Universitat Complutense de Madrid en 1978, on es doctor\xc3\xa0 en 1982 amb la tesi  Valoraciones reales en cuerpos reales de funciones. Va fer un post doctorat en 1983 a la Universitat de Nou M\xc3\xa8xic.  Des de 1983 ja format part de projectes de recerca dins del grup reconegut per la UCM dedicat a la geometria algebraica i anal\xc3\xadtica real. Ha estat coordinador estatal de dos projectes europeus, ha estat tamb\xc3\xa9 membre de diverses Accions Integrades Hispano-Alemanyes i Hispano-Italianes, en alguna d'elles com a investigador principal._NEWLINE_Ha estat professor visitant a les Universitats de Berkeley, Stanford i Harvard i ha realitzat estades de recerca a les Universitats de Rennes, Pisa, Dortmund i M\xc3\xbcnster i en el Mathematical Sciencie Research Institute (MSRI) de Berkeley. En 1997 va obtenir la c\xc3\xa0tedra d'\xc3\xa0lgebra de la Universitat Complutense de Madrid.. Ha estat president de la Reial Societat Matem\xc3\xa0tica Espanyola (2000-2006) Tamb\xc3\xa9 en 2006 va ser part del comit\xc3\xa8 organitzador del Congr\xc3\xa9s Internacional de Matem\xc3\xa0tics de 2006. Ha estat president de la Confederaci\xc3\xb3 de Societats Cient\xc3\xadfiques Espanyoles (COSCE) des de juny de 2011 fins al 27 de mar\xc3\xa7 de 2015 quan el va succeir Nazario Martin Le\xc3\xb3n. Des de novembre de 2012 \xc3\xa9s membre del consell assessor de Ci\xc3\xa8ncia, Tecnologia i Innovaci\xc3\xb3 del Ministeri d'Economia i Competitivitat. El maig de 2015 fou escollit nou rector de la Universitat Complutense de Madrid."